Diari Oficial de la Generalitat Valenciana


Sumari del DOGV 2858, del 29-10-1996 (1996/839699)

ACORD de 18 de juliol de 1996, de la Comissió Territorial d'Urbanisme de València, relatiu a l'aprovació definitiva de la modificació número 1 del Pla General d'Ordenació Urbana de Puçol.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2858

Data del DOGV
:   29-10-1996

Secció del DOGV
:   ALTRES DISPOSICIONS

Número del document
:   1996/839699


Data del document
:   18-07-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 18 de juliol de 1996, de la Comissió Territorial d'Urbanisme de València, relatiu a l'aprovació definitiva de la modificació número 1 del Pla General d'Ordenació Urbana de Puçol.   
La Comissió Territorial d'Urbanisme de València, en sessió celebrada el 18 de juliol de 1996, va adoptar el següent acord:  
Vist l'expedient tramés per l'Ajuntament de Puçol, relatiu a la modificació número 1 del Pla General d'Ordenació Urbana i, d'acord amb els següents:  
Antecedents de fet  
Primer  
El projecte es va aprovar inicialment pel Ple de l'Ajuntament en sessió celebrada el 15 de desembre de 1995, es va realitzar la fase pertinent d'exposició pública on no s'hi van presentar al·legacions. Detectat un error en la fase de tramitació es va repetir totalment la tramitació de l'expedient, i es va aprovar provisionalment pel Ple de l'Ajuntament en data 29 de març de 1996.  
Segon  
Han estat enviats tres documents d'aprovació inicial i provisional, degudament diligenciats. El projecte consta de memòria justificativa, pla d'etapes, estudi econòmic financer, normes urbanístiques, plans d'informació i plans d'ordenació, d'acord amb l'article 27 de la Llei Reguladora d'Activitat Urbanística (LRAU).  
Tercer  
En data 6 de maig de 1996 va tenir entrada informe del Consell Metropolità de l'Horta en el sentit que la modificació no és contrària a les Normes de Coordinació Metropolitana.  
Així mateix l'Ajuntament va sol·licitar informes al Servei de Costes de la Conselleria d'Obres Públiques, Urbanisme i Transports i a la Demarcació de Carreteres del Ministeri de Foment, i ambdós van informar que no els incidia la modificació.  
També existeix informe favorable de l'Ajuntament veí de Sagunt.  
Quart  
Puçol té un pla general d'ordenació urbana aprovat definitivament per la Comissió Territorial d'Urbanisme de data 28 de juny de 1995 i 12.551 habitants a 1 de gener de 1990.  
Cinqué  
Aquesta modificació consta d'1 punt el contingut del qual es resumeix a continuació:  
- Canvi d'edificabilitat i tipologia en l'antic Pla Parcial S PR-1: consisteix en la modificació del nombre de plantes permés en dues illes, en una s'augmenta 1 planta i en una altra es redueix.  
Així mateix es permet la construcció d'habitatge unifamiliar en cinc illes de la mateix zona, en substitució de la tipologia plurifamiliar.  
La modificació es justifica perquè era així com es recollia i es va desenvolupar el Pla Parcial Sector PR-1 aprovat el 25 de juliol de 1991. En la redacció del posterior Pla General d'Ordenació Urbana (PGOU) es van alterar aquests aspectes, atribuint-ho a un error de redacció d'aquest, i es pretén ara tornar a les determinacions inicials del pla parcial.  
Fonaments de dret  
Primer  
En la documentació presentada no es justifica numèricament el compliment de l'article 55.3 de la LRAU. No obstant això, com en una illa passen de dues + àtic a tres plantes (augment d'edificabilitat), en una altra es passa de tres plantes a dues (disminució d'edificabilitat) i en altres quatre es passa de dues + àtic a dues altures (disminució edificabilitat), es dedueix globalment que es redueix l'edificabilitat total del PGOU original, per la qual cosa no seria d'aplicació l'article 55.3 de la LRAU.  
Segon  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels plans generals, i de les seues modificacions, de municipis de menys de 50.000 habitants, d'acord amb el que disposa l'article 38.3 de la Llei Reguladora de l'Activitat Urbanística, en relació amb l'article 10.a per remissió de l'article 9.1 ambdós del Decret 77/1996, de 16 d'abril, del Govern Valencià, pel qual s'aprova el Reglament dels òrgans Urbanístics de la Generalitat Valenciana.  
A la vista del que antecedeix, la Comissió Territorial d'Urbanisme de València acorda:  
Aprovar definitivament la modificació número 1 del Pla General d'Ordenació Urbana de Puçol, encara que haurà d'aportar-se el pla complet afectat per la modificació.  
L'Ajuntament de Puçol notificarà el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici que es puga exercitar qualsevol altre recurs que s'estime pertinent.  
València, 18 de juliol de 1996.- El secretari de la Comissió Territorial d'Urbanisme: José M. Palau Navarro.